cyanic-selkie/wikianc huggingface dataset:
Շինարարական գիտությունը Հայաստանում
Քարերի տեսակները
Հայաստանի տարածքում բազմատեսակ քարերի պաշարները մեծապես նպաստել են շինարարական տեխնիկայի զարգացմանը։ Կառուցվածքների ԳՀԻ-ի ստեղծումը (1930, հիմնադիր տնօրեն՝ Հովսեփ Տեր-Աստվածատրյան, 1974 թվականից՝ Շինարարության և ճարտարապետության ԳՀԻ) Հայաստանում խթանել է շինարարական գիտության զարգացումը։ Ուսումնասիրվել են բնական ծակոտկեն լցանյութերի (տեղական պեմզա և տուֆի տարատեսակներ) հատկությունները, մշակվել է դրանցից թեթև բետոնների պատրաստման տեխնոլոգիան (Միքայել Սիմոնով և ուրիշներ)։ Ուսումնասիրվել են պատի որմածքներում Երևանի քիմիական կոմբինատի արտադրության մնացուկների՝ կարբիդային շլամի կիրառման, թեթև բետոնից երկաթբետոնի ստացման հարցերը։ Մշակվել են մի շարք կառուցվածքներ՝ բնական քարերի ու թեթև բետոնների կիրառումով (Զավեն Հացագործյան և ուրիշներ), տեղական թեթև ծակոտկեն լցանյութերից կառուցվածքային և ջերմամեկուսիչ, այդ թվում՝ բարձր ամրության (մինչև 500 մակնիշի) բետոնների բաղադրանյութեր։ Հետագայում թեթև բետոնները լայնորեն գործածվել են հիդրոտեխնիկայի շինարարարության (Համազասպ Առաքելյան), տրանսպորտային թունելաշինության մեջ։ Հանրապետությունում կիրառվում են ծածկերի՝ թեթև երկաթբետոնե բազմանցք պանելները, որոնց պատրաստման տեխնոլոգիան հետագայում կատարելագործվել է վակոլումային մեթոդով։ Թեթև բետոններից պատրաստված ծածկերի կառուցվածքներն օգտագործվել են Հայաստանում զանգվածային շինարարության մեջ, Վրաստանում, Մոսկվայի Մ. Լոմոնոսովի անվան համալսարանի մասնաշենքերում։ Մշակվել են պեռլիտի օգտագործմամբ հավաքովի կառուցվածքներ, գունավոր մետաղաձուլության թափոններից՝ բջջավոր բետոններ, թեթև բետոններից՝ ծածկերի սալեր, ֆերմաներ, ֆերմավրաքաշներ։ Ոսումնասիրվել են երկաթբետոնի դիմադրության և ձևափոխման հատկությունները, տարատեսակ (այդ թվում՝ նախալարված ամրաններով) կառուցվածքները (Վարոս Փինաջյան և ուրիշներ) և ներդրվել են հանրապետության մեծաթռիչք ինժեներական կառույցներում։ Նյութերի դիմադրության վիճակագրությունը տեսության հիման վրա գնահատվել են կառուցվածքային նյութերի (բետոն, երկաթբետոն, քար) ձևափոխվելու հատկությունը (Լավրենտի Սեդրակյան)։ Քարե կառուցվածքների ուսումնասիրություններում առավել կարևորվել են քարի և շաղախի շաղկապման, բարձր ամրության շարվածքների ստացման, նաև դրանց հաշվարկների հետագա կատարելագործման հարցերը։ 1960-ական թվականներից նկատելիորեն զարգացել է բետոնային և երկաթբետոնային շինարարությունները։ Նախագծվել ու կառուցվել են 9-16-հարկանի կմախքային, պանելային, միաձույլ և այլ կառուցվածքներով շենքեր։ Հայաստանում տարածվել է հատկապես շրջանակակմախքային՝ մինչև 16-հարկանի շենքերի շինարարությունը։
Տեխնոլոգիայի զարգացում
1930-ական թթ-ին ՀԽՍՀ կառավարության որոշմամբ հանրապետություն են հրավիրվել անվանի մասնագետներ, որոնց մասնակցությամբ իրագործվել է քաղաքացիական, արդյունաբերական և էներգետիկ, խոշոր կառույցների շինությունները Երևանի ջրէկ, Քանաքեռի ջրէկ, Շիրակի ջրանցք։
Խոշոր կառույցներ
Հրազդան և Արփա գետերի կամուրջները, Արփա-Սևան համակարգի և Իջևան-Մասիս երկաթուղու կառույցները, Երևանի մետրոպոլիտենը, Մարզահամերգային համալիրը, «Զվարթնոց» օդանավակայանը, Սևան-Դիլիջան թունելը, Դավիթաշենի կամուրջը, բազմաթիվ բարձրահարկ բնակելի շենքեր և այլ շինություններ՝ բարդ ու յուրահատուկ լուծումներով։
Կատեգորիա:Հայաստանի շինարարություն Կատեգորիա:Գիտությունը Հայաստանում
Կոստանդնուպոլսի հայկական տպագրություն
Այլ հղումներ
Կատեգորիա:Թուրքահայ մամուլ Կատեգորիա:Հայկական տպագրություն
Վորոշիլովսկի շրջան (Դոնի Ռոստով)
Վորոշիլովսկի շրջան (Ворошиловский район), վարչատարածքային միավոր, Ռուսաստանի Դոնի Ռոստով քաղաքի 8 շրջաններից մեկը։ Կազմավորվել է ՌՍՖՍՀ Գերագույն խորհրդի նախագահության 1985 թվականի օգոստոսի 28-ի հրամանագրով։
Պատմություն
Վորոշիլսկի շրջանի տարածքում են եղել քաղաքի Օկտյաբրսկի, Պրոլետարսկի և Պերվոմայսկի շրջանները։ Նոր սահմաններն են՝ հարավից Նանսենի փողոցը, արևմուտքից՝ Պոգոդին փողոցը և Օկտյաբրսկի շրջանի հետ հին սահմանը, հյուսիսից՝ «Ակսայսկի» սովխոզի մոտակայքը, Ռոստովի ծովի ամբարտակը և Տեմերիցկի ջրանցքը։
Վորոշիլովսկի շրջանի հողերի մեծամասնությունը «որպես ժառանգություն» հասել է Օկտյաբրսկի շրջանից։ Դրանք են՝ ամենախոշոր արդյունաբերական ձեռնարկությունները, բնակչության հիմնական մասը, որն այն ժամանակ հաշվարկվել է մոտ 120 հազար մարդ։
Պերվոմայսկի շրջանից անցել են մի քանի հաստատություններ, այդ թվում՝ Լենինի հրապարակի № 3 փորձարարական դպրոցը։ Հյուսիսային բնակելի զանգվածի ինտենսիվ կառուցապատումը տեղի է ունեցել մոտավորապես 1970-ական թվականներին, սակայն այդ տարածքների բուռն շինարարական վերելքը սկսվել է 1980-ական թվականներին, երբ ակտիվորեն սկսել են կառուցել ոչ միայն կացարաններ, այլև ճանապարհներ, հիվանդանոցներ, դպրոցներ, մանկապարտեզներ։
Տնտեսություն
Այսօր Վորոշիլովի շրջանը կազմում է Ռոստովի բնակչության գրեթե հինգերորդ և տարածքի 38 կմ2, որտեղ արդեն կառուցվել է 4 մլն մ2 կացարան։
Այսօրվա դրությամբ շրջանում կա 625 փոքր ձեռնարկություն, զարգանում է փոքր ձեռնարկատիրության համակարգը։ Բացի այդ, այստեղ գտնվում են տարբեր ոլորտների 80 խոշոր և միջին ձեռնարկությունների։ Եվ չնայած շուկայական դժվար պայմաններին՝ նրանցից շատերը շարունակում են հովանավորչության հին ավանդույթները։
Մշակույթ
Վորոշիլովի շրջանում կան 3 ռազմարդյունաբերական համալիր ձեռնարկություններ, 4 մարզադպրոց, քաղաքի միակ մանկական արվեստի դպրոցն ու տարածաշրջանային նշանակության երկու հուշարձաններ՝ Սուրբ Խաչ եկեղեցին։ 2001 թվականին բացվել է Գագարինի անվան տեղեկատվական-գրադարանային կենտրոնը։
Շրջանում կան 43 նախադպրոցական և միջին ուսումնական հաստատություններ, գործում են ավելի քան 500 խմբակներ և բաժիններ, որտեղ «վորոշիլովցիների» երիտասարդ սերունդը կարող է ցանկացած ճաշակի համար զբաղմունք և հոբբի գտնել։
10 հազար ուսանողներ սովորում են շրջանի վեց բուհերում, որոնց թվում են օրինակ՝ Նեդելինի անվան Ռոստովի հրթիռային զորքերի ռազմական ինստիտուտը, Կառավարման ինստիտուտը, Բիզնեսի և իրավունքի կառավարման ինստիտուտը, Դոնի իրավաբանական ինստիտուտը։
Շրջանի մի քանի միկրոշրջաններ հյուսիսային մասում ձևավորել են Հյուսիսային բնակելի զանգվածը։ Պատմականորեն այդպիսի աճի պատճառը Հյուսիսային շուկան էր։ Շրջանի կենտրոնը Կոմարովա բուլվարն է, որտեղ գտնվում են վարչությունը, Բարեկամության այգին, Աստվածամոր Կազանի սրբապատկերի պատվին կառուցված տաճարը, «աֆղան» զինվորների հուշահամալիրը, առևտրի խոշոր կենտրոններն ու մարզական կենտրոնները, կենցաղի տունը և այլն։
Արտաքին հղումներ
Կատեգորիա:Դոնի Ռոստովի շրջաններ
Չոբալաուրնի
Չոբալաուրնի (ჩობალაურნი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում ։
Դիրք
Գտնվում է ծովի մակարդակից 1600 մետր բարձրության վրա։ Շրջկենտրոն Դուշեթից հեռու է 61 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 2 մարդ ։
Ստարոբալապանովո
Ստարոբալապանովո (Старобалапаново, Иҫке Балапан), գյուղ Ռուսաստանի Բաշկորտոստան հանրապետության Աբզելիլովսկի շրջանի կազմում։
Բնակչությունը 2009 թվականին գրանցված տվյալներով կազմում էր 258 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Աբզելիլովսկի շրջանի բնակավայրեր
Սուխայա Բալկա (գյուղ, Դոմանյովկայի շրջան)
2001 թվականի տվյալներով Սուխայա Բալկա գյուղում բնակվում էր 752 մարդ։ Բնակավայրը զբաղեցնում է 0,921 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Դոմանյովկայի շրջանի բնակավայրեր Կատեգորիա:Ուկրաինայի գյուղեր Կատեգորիա:1919 թվականին հիմնադրված բնակավայրեր
Արվեստի և մշակույթի ամերիկյան կենտրոն
Արվեստի և մշակույթի ամերիկյան կենտրոն (American Center for Art and Culture), ամերիկյան արվեստին նվիրված թանգարան Փարիզում։
Ընդհանուր նկարագրություն
Ցուցահանդեսների, միջոցառումների և կրթական ոլորտի բազմամշակութային ծրագրի միջոցով Ամերիկյան արվեստի և մշակույթի կենտրոնի առաքելություն է այցելուներին ներկայացնել ներկայիս ամերիկյան մշակութային իրադարձությունները` խորությամբ և բազմազանությամբ ։
Ներկայիս Կենտրոնն ստեղծվել է 2011 թվականին՝ հիմնվելով «Մոնա Բիսմարկ» հիմնադրամի ժառանգության վրա, որն սկսել է գործել 1986 թվականին՝ հիմնադրի և միակ բարերարի մահից հետո։ Ամերիկացի բարերար կոմսուհի Մոնա ֆոն Բիսմարկը իր փարիզյան տունը ու իր ունեցվածքի մեծ մասը նվիրաբերել է «Մոնա Բիսմարկ» հիմնադրամին, քանի որ «նրա երազանքն էր ստեղծել Փարիզում Մշակութային կենտրոն՝ իր մահից հետո ֆրանս-ամերիկյան ընկերությունը հզորացնելու համար» ։
2019 թվականի հուլիսի 4-ին Մոնա Բիսմարկ Ամերիկյան կենտրոնը վերանվանվել է Արվեստի և մշակույթի ամերիկյան կենտրոն։
Կենտրոն
Սենի վրա, Էյֆելյան աշտարակի մոտ Փարիզյան տունը կառուցվել է 19-րդ դարի վերջին։ Այն 1950-ական թվականների վերջին ֆրանսիացի դիզայներ Ստեֆանի Բուդինին վերափոխել է այն Մոնա Բիսմարկի համար։ Շենքը պատկերվել է Vogue ամսագրի 1928 թվականի համարում ։
Հազիր Գնունի
Վահան Գնունու որդին, Գրիգոր Գնունու հայրը, Գնունիների նախարարական տոհմից ։
Ծանոթագրություններ
Կատեգորիա:Գնունիներ Կատեգորիա:Հայ նախարարներ
Լիդիա Դուռնովո
Լիդիա Ալեքսանդրովնա Դուռնովո, ռուս արվեստաբան, վերականգնող նկարիչ։ ՀԽՍՀ արվեստի վաստակավոր գործիչ 1945 թվականից։
Կենսագրություն
Ծնվել է Սմոլենսկում, 1915 թվականին ավարտել է Պետերբուրգի գեղարվեստը խրախուսող ընկերության դպրոցը։ 1918 թվականից աշխատել է ռուսական թանգարաններում։
(6756) 1978 VX3
(6756) , աստերոիդ աստերոիդների հիմնական գոտում։ Հայտնաբերվել է 1978 թվականի նոյեմբերի 7-ին Էլեանոր Հելինի և Շելտ Բասի կողմից Պալոմարում ։
Լիդիա Դուռնովո
Կենսագրություն
1936 թվականից Հայաստանի պետական պատկերասրահի հրավերով տեղափոխվել է Հայաստան։ Դուռնովոյի ղեկավարությամբ թանգարանում սկսվել է միջնադարյան հայկական որմնանկարների և մանրանկարների գիտական ուսումնասիրումը և պատճենահանումը։ Երիտասարդ նկարիչներից կազմված խումբը` Ե. Խաչատրյան, Մ. Չուբարյան, Ռ. Լորիս-Մելիքով, Վ. Բաղդասարյան, Գևորգ Խանաղյան, Հայկազ Ղարագյոզյան և ուրիշներ, սովորել են պատճենահանողների և վերականգնողների բարդ մասնագիտությունները։ Հայաստանի տարբեր շրջաններում կազմակերպվող արշավներում նրանք հայտնաբերել, հետազոտել, թվագրել և պատճենահանել են հայկական մոնումենտալ գեղանկաչության հուշարձանները ։
(6756) 1978 VX3
Միջին հեռավորությունը Արեգակից կազմում է 2,680298 ա. մ., առավելագույնը մոտենում է 2,1904 ա. մ. հեռավորության վրա և հեռանում 3,1702 ա. մ. ։ Արեգակի շուրջ մեկ ամբողջական պտույտ է կատարում 1602,78 երկրային օրվա ընթացքում, իր ուղեծրով շարժվելով միջինում 0,22461 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,65° անկյուն։
Լիդիա Դուռնովո
Կենսագրություն
Մահացել է Երևանում 1963 թվականին։
(6756) 1978 VX3
Արտաքին հղումներ
Կատեգորիա:1978 թվականին հայտնաբերված աստղագիտական մարմիններ Կատեգորիա:Էլեանոր Հելինի կողմից հայտնաբերված աստերոիդներ Կատեգորիա:Շելտ Բասի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Լիդիա Դուռնովո
Գործունեությունը
Ուսումնասիրել է հայկական միջնադարյան մոնումենտալ գեղանկարչությունը, քանդակագործությունը, դաջարվեստը ու մանրանկարը։ Վերականգնել է Էջմիածնի և ընդօրինակել Արուճի, Թալինի, Տաթևի, Հաղպատի որմնանկարները։ Վերականգնել է ավելի քան 300 հայկական մանրանկար և դաջվածք։ Բազմաթիվ հոդվածների և գրքերի հեղինակ է ։
Արտաքին հղումներ
Կատեգորիա:ՀԽՍՀ արվեստի վաստակավոր գործիչներ Կատեգորիա:20-րդ դարի կին գրողներ Կատեգորիա:Խորհրդային նկարիչներ Կատեգորիա:Ռուս արվեստաբաններ
Տուրեյա (գյուղ, Ստրուգոկրասնենսկի շրջան)
Տուրեյա (Турея), գյուղ Ռուսաստանի Պսկովի մարզի Ստրուգոկրասնենսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Պսկովի մարզի Ստրուգոկրասնենսկի շրջանի բնակավայրեր
Դեղձանիկ
Դեղձանիկ (Serinus canaria), ճնճղուկազգիների կարգի, սերինոսազգիների ընտանիքի թռչուն։ Մարմնի երկարությունը՝ 12-14 սմ։ Էգը դեղնականաչավուն է, մուգ բծերով, կուրծքը դեղին, արուն՝ կանաչավուն։ Տարածված է Մադեյրայում, Ազորյան և Կանարյան կղզիներում, Հյուսիս-Արևմտյան Աֆրիկայում։
Հայաստանում հանդիպում է կարմրակատար սերինոսը։ Բնադրում է անտառներում, այգիներում, պուրակներում։ Սնվում է սերմերով։ Բազմանում է տարին 2 անգամ, դնում 3-5 ձու։ Թխսում է արուն (13 օր)։
Դեղձանիկը հաջողությամբ բազմանում է նաև տնային պայմաններում։ Երգում են միայն արուները։
Կատեգորիա:Ճնճղուկանմաններ Կատեգորիա:Աֆրիկայի թռչուններ
Մահլան
Մահլան, գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Ստարոբալբուկովո
Ստարոբալբուկովո (Старобалбуково, Балбуҡ), գյուղ Ռուսաստանի Բաշկորտոստան հանրապետության Ուչալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 211 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Ուչալինսկի շրջանի բնակավայրեր
Սչաստլիվկա (գյուղ, Դոմանյովկայի շրջան)
Սչաստլիվկա (Щасливка), գյուղ Ուկրաինայի Նիկոլաևի մարզի Դոմանյովկայի շրջանում։ Հիմնադրվել է 1890 թվականին։
2001 թվականի տվյալներով Սչաստլիվկա գյուղում բնակվում էր 550 մարդ։ Բնակավայրը զբաղեցնում է 1229 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Դոմանյովկայի շրջանի բնակավայրեր Կատեգորիա:Ուկրաինայի գյուղեր Կատեգորիա:1890 թվականին հիմնադրված բնակավայրեր
Կոնստանտին Կոռնիլով
Կոնստանտին Նիկոլաևիչ Կոռնիլով (Константин Николаевич Корнилов, ), խորհրդային հոգեբան, ՌԽՖՍՀ ՄԳԱ-ի իսկական անդամ (1943) և փոխնախագահ (մինչև 1950 թվական), Հոգեբանության ԳՀԻ-ի տնօրեն 1923-1930 և 1938-1941 թվականներին։
Հոգենյարդաբանության Համառուսաստանյան I և II համագումարներում (1923 և 1924 թվականներ) ղեկավարել է դիալեկտիկական մատերիալիզմի հիման վրա հոգեբանության մեթոդոլոգիական վերակառուցումը։ Ուսումնասիրել է նաև մանկավարժության և անձի հոգեբանության պրոբլեմները։ Պարգևատրվել է Լենինի երկու շքանշանով։
Ծանոթագրություններ
Կատեգորիա:Ռուս հոգեբաններ Կատեգորիա:Մոսկվայի պետական համալսարանի պրոֆեսորներ‎ Կատեգորիա:Մանկավարժական գիտությունների դոկտորներ Կատեգորիա:Լենինի շքանշանի ասպետներ Կատեգորիա:Մոսկվայի պետական համալսարանի շրջանավարտներ Կատեգորիա:Խորհրդային հոգեբաններ Կատեգորիա:Խորհրդային մանկավարժներ
Չոխի
Չոխի (ჩოხი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում ։
Դիրք
Գտնվում է ծովի մակարդակից 1760 մետր բարձրության վրա։ Շրջկենտրոն Դուշեթից հեռու է 63 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 17 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Դուշեթի շրջան
Գրիգոր Գնունի
Գրիգոր Գնունի, հայ նախարար Արմինիա կուսակալությունում։
Հազիր Գնունու որդին, Գնունիների նախարարական տոհմից ։
Կենսագրություն
850-855 թվականներին Արմինիա կուսակալությունում տեղի ունեցած հակաարաբական ապստամբության ընթացքում Գրիգոր Գնունին իր զորքով և 6 ազգականներով մասնակցում է Մուշի ճակատամարտին, որտեղ հայկական զորքերը գլխավորող Հայոց իշխան Բագարատ Բագրատունին պարտության է մատնում արաբական զորավար Մուսա իբն Զուրարիին ։
Ծանոթագրություններ
Կատեգորիա:Գնունիներ
Lichtspielhaus
Lichtspielhaus («Կինոթատրոն»), գերմանական Ռամշթայն խմբի երկրորդ տեսաերիզն է, թողարկված 2003 թվականի դեկտեմբերի 1-ին Մոտոռ Մյուզիք ձայնագրման լեյբլի կողմից։ Սկավառակը պարունակում է այդ պահին եղած խմբի բոլոր տեսահոլովակները։ Նաև ներկա է Making Of հատվածը, որտեղ ներկայացվում է որոշ տեսահոլովակների նկարահանման պրոցեսը։ Համերգային տեսաշարի բաժնում ներկայացվում է խմբի 1996-2001 թվականներին կայացած տարբեր ելույթների ձայնգրություններ։ Բացի այդ, տեսաերիզում կա բաժին, որը պարունակում է երեք սինգլների՝ (Du hast, Links 2 3 4 և Mutter) գովազդային հոլովակները ։
Ծանուցումներ
Կատեգորիա:2003 ալբոմներ Կատեգորիա:Ռամշտայնի ալբոմներ Կատեգորիա:Գերմանալեզու ալբոմներ Կատեգորիա:Համերգային ալբոմներ
Մարիա Սվոլու
Մարիա Սվոլու (Μαρία Σβώλου, ծնյալ Desypri ), հույն ֆեմինիստուհի և սոցիալիստ առաջնորդ։
Կենսագրություն
Մարիա Դեսպիրին ծնվել է 1892 թվականին, Աթենքում, բազմազավակ ընտանիքում. նա երեք քույր ուներ։ Երկու տարեկան էր, երբ նրանց ընտանիքը աթենական Պիրեյոսից տեղափոխվեց Լարիսա քաղաք, որտեղ հայրը նշանակվել էր Հունաստանի ազգային բանկի բաժանմունքի տնօրեն։ Աղջիկը սովորել է Լարիսայի Արսակեյոն դպրոցում, 1907 թվականին ավարտել այն։ Հոր մահից հետո՝ 1915 թվականին ընտանիքով վերադարձել են Աթենք։ Մարիան խորացել է ֆրանսերենի ուսումնասիրման մեջ, համապատասխան դասընթացներ ավարտել, դասավանդման իրավունք տվող հավաստագրեր ստացել եկեղեցական գործերի և կրթության նախարարություններից (1919 թվական) ։
Նա դեռ պատանեկան հասակից ակտիվորեն ներգրավվել է կանանց իրավունքների համար մղվող պայքարում։ 1923 թվականին ամուսնացել է իրավունքի պրոֆեսոր Ալեքսանդրոս Սվոլոսի հետ։ Լինելով կանանց իրավունքների լիգայի քարտուղարը՝ պայքարել է աշխատող աղջիկների ու կանանց համար երեկոյան դպրոցներ բացելու համար և պրոստիտուցիայի դեմ։ Էկոնոմիկայի նախարարությունում որպես աշխատանքի գծով վերահսկիչ աշխատելու տարիներին իր պաշտոնի ընձեռած հնարավորությունները գործի է դրել, որպեսզի իրավասու մարմինների ուշադրությունը հրավիրի աղքատության դուռը հասած բանվորուհիների աշխատանքային ու բնակարանային վատթարագույն պայմանների վրա ։
1911-1936 թվականներին Մարիա Սվոլուն ներգրավվել է լիբերալ (ազատական) քաղաքականության գործընթացներում, միաժամանակ ակտիվորեն աջակցել խաղաղության համար պայքարին։ Նա խմբագրել է «Կանանց պայքար» ամսագիրը, դրա էջերում հանդես եկել հրապարակախոսական սուր հոդվածներով։ 1936-ից 1940 թվականներին Հունաստանի բռնապետ Իոանիս Մետաքսասի կարգադրությամբ նրան ու ամուսնուն աքսորել են։ Սվոլուն կանանց ազատական շարժման առաջնորդներից էր։ Նա գտնում էր, որ սեռերի միջև հավասարության հնարավոր է հասնել միայն հասարակական հիմնավոր փոփոխությունների արդյունքում ։
1940 թվականին վտարանդիությունից վերադառնալով հայրենի Հունաստան՝ Մարիան կամավոր մեկնել է հույն-իտալական պատերազմի ռազմաճակատ՝ ծառայելու որպես բուժքույր։ Հետագայում՝ գերմանացիների կողմից օկուպացված Հունաստանում համագործակցելով Կարմիր խաչի հետ, կազմակերպել է մանուկների շրջանում սննդի բաշխման աշխատանքները։ Նա մասնակցել է ֆաշիստների դեմ իր երկրում ծավալված դիմադրության EAM-ELAS շարժմանը, ընտրվել Հունաստանի Ազգային խորհրդի անդամ, իսկ նրա ամուսինը դարձել է EAM-ի գլխավորած Ազգային ազատագրման քաղաքական կոմիտեի նախագահ։ Սվոլուն համակրում էր կոմունիստներին և այդ պատճառով Հունաստանի քաղաքացիական պատերազմի ժամանակ՝ 1948 թվականին կրկին ենթարկվել է աքսորման։ Վերադառնալուց հետո մասնակցել է երկրի խորհրդարանի ընտրություններին՝ Ժողովրդավարական ձախերի միավորման կողմից։ Երկու անգամ ընտրվել է խորհրդարանի պատգամավոր, եղել է նաև կուսակցության կենտրոնական կոմիտեի անդամ ։
Արտաքին հղումներ
Կատեգորիա:Հույն ֆեմինիստներ Կատեգորիա:Սոցիալիստ ֆեմինիստներ Կատեգորիա:Ֆեմինիստներ Կատեգորիա:Հունաստանի քաղաքական գործիչներ Կատեգորիա:Հունաստանի կին քաղաքական գործիչներ
Վեսյոլոե (գյուղ, Դոմանյովկայի շրջան)
Վեսյոլոե (Веселе), գյուղ Ուկրաինայի Նիկոլաևի մարզի Դոմանյովկայի շրջանում։
2001 թվականի տվյալներով Վեսյոլոե գյուղում բնակվում էր 17 մարդ։ Բնակավայրը զբաղեցնում է 0,201 կմ²։
Սպորավորների տիպ
Սպորավորները բացառապես մակաբույծ նախակենդանիներ են։ Դրանցից են մալարիայի պլազմոդիումը՝ մալարիա հիվանդության հարուցիչը։ Այդ հիվանդությունը նախկինում չարիք էր Հայաստանի և հատկապես հարավային շրջանների բնակիչների համար։ Այն գրեթե վերացվեց, սակայն հիմա էլ նույն վայրերում երբեմն նկատվում են մալարիայով հիվանդության դեպքեր։
Բազմացում
Հիվանդ մարդուց մակաբույծն անցնում է մալարիայի մոծակին, որի ստամոքսում կատարվում է սեռական բազմացում։ Առաջանում են արական և իգական սեռական բջիջներ, տեղի է ունենում բեղմնավորում, ձևավորվում է զիգոտ, որի հետագա բազմակի բաժանումից առաջանում են բազմաթիվ սպորազոիդներ։ Մոծակի խայթելու պահին սպորներն անցնում են առողջ մարդուն։
Մալարիայի դեմ պայքարի միջոցները
Մալարիայի մոծակը տարբերվում է սովորական մոծակից առարկայի վրա նստելու դիրքով (նստում է թեք)։ Մալարիայի դեմ պայքարի միջոցառումներն իրականացվում են հիմնականում երկու ուղղությամբ։ Մի դեպքում հիվանդներին հայտնաբերում և բուժում են դեղամիջոցներով՛ վարակի աղբյուրը կանխելու համար, իսկ մյուս դեպքում ոչնչացնում են մոծակներին ճահիճները չորացնելով, որտեղ էլ զարգանում են մոծակների թրթուրները։
Նախակենդանիների նշանակությունը բնության մեջ և մարդու կյանքում
Բազմաթիվ ծովային նախակենդանիներ ունեն կարծր կմախք՝ խեցի, որը նրանց մահանալուց հետո իջնում է ջրի հատակ՝ միլիոնավոր տարիների ընթացքում առաջացնելով կրի, կավճի, կանաչ ավազաքարի նստվածքներ։ Ծովային նախակենդանիների կմախքից են հիմնականում կազմված կավիճը, որն օգտագործում են ուսումնական պարապմունքների ժամանակ, և կիրը, որով սպիտակեցնում են պատերը։ Բացի այդ, նախակենդանիների աոանձին տեսակների կմախքների հայտնաբերմամբ հնարավոր է որոշ գաղափար կազմել մոտակայքում նավթի առկայության մասին։
Նախակենդանիները սնվում են ջրամբարներում եղած բակտերիաներով և փտած օրգանական նյութերով՝ դրանով իսկ մաքրելով ջուրը, իսկ հողում նպաստում են հողագոյացմանը։ Միաժամանակ այդ նախակենդանիները կեր են ծառայում ձկների, խեցգետնակերպերի, մոծակների թրթուրների համար։Որոշ նախակենդանիներ, հատկապես հողաթափիկ ինֆուզորիան և սովորական ամեոբան, օգտագործվում են գիտական ուսումնասիրությունների ժամանակ։
Կատեգորիա:Նախակենդանիներ այբբենական կարգով Կատեգորիա:Սպորավորների տիպ
(6757) Ադիբիշոֆ
Միջին հեռավորությունը Արեգակից կազմում է 2,899231 ա. մ., առավելագույնը մոտենում է 2,6518 ա. մ. հեռավորության վրա և հեռանում 3,1466 ա. մ. ։ Արեգակի շուրջ մեկ ամբողջական պտույտ է կատարում 1803,11 երկրային օրվա ընթացքում, իր ուղեծրով շարժվելով միջինում 0,199655 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,36° անկյուն։
Արտաքին հղումներ
Կատեգորիա:1979 թվականին հայտնաբերված աստղագիտական մարմիններ Կատեգորիա:Շելտ Բասի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Մարի Գյուերեքմեզյան
Մարի Գյուերեքմեզյան, հայ քանդակագործ։ Առաջին հայ կին քանդակագործը ։
Կենսագրություն
1943 թվականին ավարտել է Կոստանդնուպոլսի համալսարանի փիլիսոփայության ֆակուլտետը և գեղարվեստի դպրոցը։ Բազմիցս ցուցադրվել է Անկարայում։ Բազմաթիվ դիմաքանդակների հեղինակ է ։
Ծանոթագրություններ
Կատեգորիա:Հայ կին քանդակագործներ Կատեգորիա:Հայերն Օսմանյան կայսրությունում Կատեգորիա:Թուրքահայ քանդակագործներ Կատեգորիա:Անձինք Կեսարիայից Կատեգորիա:20-րդ դարի նկարչուհիներ Կատեգորիա:Տուբերկուլոզից մահացածներ
Ռոսիյսկայա գազետա
Ռոսիյսկայա գազետա (Российская газета), ռուսական լրագիր, տպագրվում է Ռուսաստանի Դաշնության կառավարության կողմից։ Российская газета օրաթերթը հանդիսանում է Ռուսաստանի կառավարության պաշտոնական թերթը, որտեղ տպագրվում են պետությանը վերաբերվող նյութեր՝ պաշտոնական հրամաններ, պետական կառույցների հայտարարություններոն ու փաստաթղթերը, նոր ընդունված օրենքները, նախագահի հրամանները և պետական հայտարարությունները։ Առաջին անգամ լույս է տեսել 1990 թվականի նոյեմբերի 11-ին ։ 2010 թվականի տվյալներով լրագիրը ուներ 185 445 օրինակ տպաքանակ, ինչ դարձնում է նրան ռուսերեն լեզվով տպագրվող ամենամեծ լրագրերից մեկը։ Այս պահին լրագրի գլխավոր խմբագիրն է Վլադիսլավ Ֆրոնինը ։
Պատմություն
Российская газета-ն հիմնադրվել է 1990 թվականին ՌԽՖՍՀ Գերագույն խորհրդի կողմից ԽՍՀՄ-ում իրականացվող բարեփոխումների արդյունքում, երկրի փլուզումից կես տարի առաջ։ Թերթը դարձավ կառավարության պաշտոնական լրագիրը, փոխարինելով Իզվեստիա և Սովետսկայա Ռոսիա լրագրերին, որոնք երկուսն էլ սեփականաշնորհվել էին ԽՍՀՄ փլուզումի ընթացքում։
Ենյո Ռեյտյո
Ենյո Ռեյտյո (իսկական անունը՝ Ենյո Ռեյխ ), հունգարացի գրող, ֆանտաստ, թատերագիր և լրագրող։ Ստեղծագործում էր Պ. Խովարդ, Գիբսոն Լեվերի կեղծանուններով։
Կենսագրություն
Ծնվել է 1905 թվականին մարտի 29-ին, Բուդապեշտում, Հունգարիա։ 1934 թվականին Բուդապեշտում ավարտել է թատերական ուսումնարանը և ուղևորվել է ճանապարհորդելու Եվրոպա։ Վերադառնալով տուն` Ռենյոն սկսել է զբաղվել թատերագրությամբ։ Նրա ստեղծագործությունները հաճախ էին հաջողության հասնում, ինչպես դա տեղի ունեցավ «Ով է համարձակվում հաղթել» (1934) օպերայի դեպքում։ Ավելի ուշ Ռենյոն սկսում է գրել արկածային նովելներ, որոնք հիմնված էին նրա արտասահմանյան ճանապարհորդությունների վրա։  Երիտասարդին գերել էին խոշոր նավահանգստային քաղաքների բնակիչների խիզախ ազատությունը. Նավաստիները, դոկերները, զինվորները, համակրելի թափառաշրջիկները նրա բազմաթիվ վեպ-ծաղրերգություններում դարձաել են  անհավանական արկածների հերոսներ։
Նրա ստեղծագործությունները՝ գրված Պ. Խովարդ կեղծանվան տակ, ծաղրելով ֆրանսիական Արտասահմանյան լեգեոնը մեծ հաջողություն էին վայելում ընթերցողների շրջանում։ Դրանցից որոշները դիտվում էին որպես գիտական ֆանտաստիկա։
Յենյո Ռեյտյոն նաև կաբարեների համար գրված մեծ քանակությամբ կատակերգությունների հեղինակ է, և Նադկյորուտ թերթի խմբագիրն էր։
1942 թվականին, լինելով ծանր հիվանդ, Յենյո Ռեյտյոն Խաչված նետերի կուսակցության կողմից մեղադրվել է «վնասակար» գործունեություն ծավալելու մեջ և հենց հիվանդանոցից ուղարկվել է տուգանային վաշտ։ Նա մահացել է 1943 թվականի հունվարի 1-ին, Եվդոկովի մոտ գտնվող աշխատանքային ճամբարում, օկուպացված Ուկրաինայի տարածքում։
Յենյո Ռեյտյոյի հիշատակը այժմ էլ հարգում են Բուդապեշտի Japán սրճարանում (Japán kávéház), որտեղ նա մշտական հաճախորդ էր։ 2001 թվականին Բուդապեշտում նրա պատվին փողոց են կոչել, իսկ 2003 թվականին Պետյոֆիի անվան գրականության թանգարանում (Petőfi Irodalmi Múzeum) նրան նվիրված ցոււցահանդես է տեղի ունեցել։ 2005 թվականին «Մեծ հունգարացիներ» շարքում թողարկվել է հունգարական փոստային դրոշմանիշ գրողի դիմանկարով։
Արտաքին հղումներ
Կատեգորիա:20-րդ դարի վիպասաններ Կատեգորիա:Հունգարացի գրողներ Կատեգորիա:Հունգարացի թատերագիրներ Կատեգորիա:Հունգարացի լրագրողներ Կատեգորիա:Հունգարացի դրամատուրգներ Կատեգորիա:Գիտաֆանտաստիկ գրողներ Կատեգորիա:Գրական կեղծանուններով հայտնի հեղինակներ
Մամայան
Մամայան, գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում ։ Գտնվում էր Զիբենեի հովտում ։
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Տուրի Ռոգ
Տուրի Ռոգ (Турий Рог), գյուղ Ռուսաստանի Պրիմորիեի երկրամասի Խանկայսկի շրջանի կազմում։
Բնակչությունը վերջին գրանցված տվյալներով կազմում էր 659 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1859 թվականին հիմնադրված բնակավայրեր Կատեգորիա:Ռուսաստանի Պրիմորիեի երկրամասի Խանկայսկի շրջանի բնակավայրեր
Միխայիլ Սպերանսկի
Ալեքսանդր I-ի հանձնարարությամբ 1809 թվականին կազմել է պետական վերափոխումների պլան, որով հեղափոխական ցնցումները կանխելու նպատակով աոաջարկել է ցարական ինքնակալությանը տալ սահմանադրական միապետության արտաքին ձևերը (իշխանությունների բաժանում, դատարանի կազմակերպման նոր սկզբունքներ, պաշտոնյաների մի մասի ընտրովիություն և այլն)։ Ըստ Սպերանսկու նախագծի, քաղաքացիական իրավունքներ ստանում էին միայն ազնվականությունը և «միջին կարողության մարդիկ»։ «Աշխատավոր ժողովրդին» տրվում էին միայն որոշ քաղաքացիական իրավունքներ։ Լիբերալիզմի մեջ մեղադրվելով, Սպերանսկին 1812 թվականին աքսորվել է Նիժնի Նովգորոդ, ապա Պերմ։ 1819 թվականից եղել է Սիբիրի գեներալ-նահանգապետը, որտեղ նախաձեռնել է Սիբիրի կառավարման բարենորոգումներ։ 1821 թվականին թույլատրվել է վերադառնալ Պետերբուրգ։ Այդ շրջանում դարձել է անսահմանափակ միապետության պաշտպան։ 1826 թվականից փաստորեն գլխավորել է նորին կայսերական մեծության կոդիֆիկացումն իրականացնող անձնական գրասենյակի 2-րդ բաժանմունքը։ Սպերանսկու գլխավորությամբ կազմվել են Ռուսական կայսրության օրենքների լրիվ ժողովածուն, Ռուսական կայսրության հավաք օրինացը (1832) և այլն։ 1835-1837 թվականներին թագաժառանգին (ապագա կայսր Ալեքսանդր II-ին) դասավանդել է իրավագիտություն։ 1820-1830-ական թվականներին եղել է մի շարք բարձրագույն կոմիտեների, 1838 թվականից՝ պետական խորհրդի օրենսդրական դեպարտամենտի անդամ։
Ծանոթագրություններ
Կատեգորիա:Ռուս պետական գործիչներ Կատեգորիա:Ռուս քաղաքական գործիչներ Կատեգորիա:Ռուս փիլիսոփաներ Կատեգորիա:Սանկտ Պետերբուրգի գիտությունների ակադեմիայի թղթակից անդամներ Կատեգորիա:Ռուսական կայսրության քաղաքական գործիչներ Կատեգորիա:Սանկտ Պետերբուրգի գիտությունների ակադեմիայի պատվավոր անդամներ
Կոռնիլովյան ապստամբություն
Կոռնիլովյան ապստամբություն (խորհրդային գրականությունում՝ Կոռնիլիվյան խռովություն, Կոռնիլովշչինա (Корниловский мятеж, Корниловщина )), ռազմական հեղաշրջման ձախողված փորձ 1917 թվականի օգոստոսին, Ռուսաստանի զինված ուժերի գերագույն գլխավոր հրամանատար գեներալ Լավր Կոռնիլովի ղեկավարությամբ՝ ընդդեմ Ալեքսանդր Կերենսկու ղեկավարած Ռուսաստանի ժամանակավոր կառավարության Երկիշխանության՝ պետրոգրադի խորհուրդն իշխանությունից զրկելու և երկրում ռազմական դիկտատուր մտցնելու նպատակով։
Հեղաշրջման հիմնական հարվածող ուժը լինելու էր գեներալ Ալեքսեյ Կրիմովի 3-րդ հեծյալ կորպուսը։ Օգոստոսի 25-ին Կոռնիլովը զորքերը շարժեց Պետրոգրադի վրա և պահանջեց ժամանակավոր կառավարության հրաժարականը։ Կերենսկին Կոռնիլովին հայտարարեց խռովարար և ազատեց նրան գերագույն գլխավոր հրամանատարի պաշտոնից։ Բոլշևիկները կարմիր գվարդիայի կազմը համալրեցին ավելի քան 15 հազար զինյալներով։ Ապստամբության դեմ դուրս եկանՊետրոգրադի, Մոսկվայի բանվորները, Բալթիական նավատորմի նավաստիները։
Օգոստոսի 30-ին կոռնիլովականների առաջխաղացումը ամենուրեք կանգնեցվեց։ Կրիմովը ինքնասպան եղավ։ Ձերբակալվեցին գեներալ Կոռնիլովը և ուրիշներ։ Օգոստոսի 31-ին պաշտոնապես հայտարարվեց Կոռնիլովի մահվան մասին։
Ծանոթագրություններ
Կատեգորիա:ԽՍՀՄ պատմություն
Ստարոբալտաչևո (գյուղ, Բալտաչևսկի շրջան)
Ստարոբալտաչևո (Старобалтачево, Иҫке Балтас), գյուղ Ռուսաստանի Բաշկորտոստան հանրապետության Բալտաչևսկի շրջանի կազմում։
Բնակչությունը 2002 թվականին գրանցված տվյալներով կազմում էր 5601 մարդ։
Հայ-ամերիկյան հարաբերություններ
Արցախա-Ադրբեջանական ռազմական գործողություններ
ԱՄՆ-ն ակտիվորեն մասնակցում է Արցախի հակամարտության խաղաղ կարգավորմանն ուղղված ԵԱՀԿ Մինսկի խմբի աշխատանքներին։
Ղարաբաղյան շփման գծի երկայնքով հրադադարի լայնածավալ խախտումները խստորեն դատապարտել է ԱՄՆ-ի պետքարտուղար Ջոն Քերին։
Դեսպանություն
Նույն թվականի մարտին Վաշինգտոնում բացվեց ՀՀ-ի դեսպանությունը։ 2005 թվականից մինչև 2014 թվականը ԱՄՆ-ում ՀՀ դեսպանն է Թաթուլ Մարգարյանը։ 2014 թվականի հուլիսի 14-ին ԱՄՆ-ում ՀՀ դեսպան է նշանակվել Տիգրան Սարգսյանը ։
2016 թվականի հունվարի 28-ին ԱՄՆ-ում Հայաստանի Հանրապետության դեսպան է դառնում Գրիգոր Հովհաննիսյան ։
Հյուպատոսություն
1995 թվականին Ամերիկայի Միացյալ Նահանգների Լոս Անջելես քաղաքում հիմնվեց Հայաստանի Հանրապետության գլխավոր հյուպատոսությունը։ 2013 թվականի օգոստոսից Լոս Անջելես քաղաքի Հայաստանի գլխավոր հյուպատոսն էր Սերգեյ Սարկիսովը ։
Հայոց ցեղասպանության ճանաչում
Ամերիկայի Միացյալ նահանգները, որպես մի ամբողջություն, դեռ չի ընդունել Հայոց ցեղասպանությունը (ինչպես նաև Միացյալ Թագավորությունը)։ Սակայն ԱՄՆ-ի մի շարք տարածքային ինքնակառավարման մարմիններ ընդունել են այն.
, ստորև նշված են այն տարածքային ինքնակառավարման մարմինները, որոնք ընդունել են Հայոց ցեղասպանությունը
Հայերը ԱՄՆ-ում
Հայերը ԱՄՆ-ում բնակվել են 19-րդ դարից։ Այժմ նրանց թիվը հանում է 1.5 միլիոն-ից մինչև 2 միլիոն-ի։ ԱՄՆ-ի ամենահայահոծ նահանգը Կալիֆոռնիան է, որը հաճախ անվանում են «Ամերիկյան Հայաստան»։
Ծանոթագրություններ
Կատեգորիա:Հայ-ամերիկյան հարաբերություններ Կատեգորիա:Հայաստանի երկկողմ հարաբերություններ Կատեգորիա:ԱՄՆ-ի երկկողմ հարաբերություններ
Վիկտորովկա (գյուղ, Դոմանյովկայի շրջան)
Վիկտորովկա (Вікторівка), գյուղ Ուկրաինայի Նիկոլաևի մարզի Դոմանյովկայի շրջանում։
Արտաքին հղումներ
Կատեգորիա:Ուկրաինայի Նիկոլաևի մարզի Դոմանյովկայի շրջանի բնակավայրեր Կատեգորիա:Ուկրաինայի գյուղեր
Չուբինիանթկարի
Չուբինիանթկարի (ჩუბინიანთკარი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում ։
Դիրք
Գտնվում է ծովի մակարդակից 900 մետր բարձրության վրա։ Շրջկենտրոն Դուշեթից հեռու է 8 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 156 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Դուշեթի շրջան
Վիլնյուսի համաժողով
Վիլնյուսի համաժողով (Vilniaus konferencija; иначе Конференция литовцев, Lietuvių konferencija), լիտվացի պատվիրակների համագումարը Վիլնյուսում 1917 թվականի սեպտեմբերի 18-22-ը, որը գումարվել է գերմանական օկուպացիոն իշխանությունների թույլտվությամբ, իր որոշումներով սկիզբ դրեց լիտվական պետության ստեղծմանը և 20 հոգուց բաղկացած Լիտվայի խորհուրդ ընտրեց։
Կազմկոմիտեն, որը ներառում էր Սալյամոնաս Բանայտիսին, Թադաս Դաուգիրդասին (երկուսն էլ ներկայացնում էին Կաունասը), Պյատրաս Կլիմասին, Անտանաս Սմետոնին, Յոնաս Ստանկյավիչյուսին, Յուրգիս Շաուլիսին (Վիլնյուս) և այլոց, 1917 թվականի օգոստոսին իր առաջին նիստերին նախապատրաստել է ինքնուրույն լիտվական պետության ստեղծման բանաձևերի նախագծերը և ընտրել մասնակիցների թեկնածությունները։ Կոմիտեն ձգտում էր հավաքել տարբեր շերտերի ու քաղաքական հայացքների ներկայացուցիչների՝ Լիտվայի յուրաքանչյուր նահանգից 5-8-ական պատվիրակներ։ Ենթադրվում էր 32 գավառներից 264-ի, Վիլնյուսի և Կաունասի մասնակցությունը, որոնք ներկայացնում էին տարբեր դասեր, կուսակցություններ և հասարակական-քաղաքական հոսանքներ։
Խորհրդաժողովը տեղի է ունեցել Յոնաս Բասանավիչյուսի ղեկավարությամբ՝ թատրոնի շենքում՝ կազմակերպչական կոմիտեի հրավիրած պատվիրակների մասնակցությամբ, քանի որ գերմանական իշխանությունները ընտրությունների անցկացումը թույլ չեն տվել։ Հրավիրված 264 պատվիրակներից խորհրդաժողովին մասնակցել է 214 մարդ (այլ տեղեկություններով՝ 222-ը)։ Նրանց թվում էին 66 քահանաներ, 65 գյուղացիներ, 60 տավորականներ և այլք։ Ազգայնականներ թաուտինինկովն ու քրիստոնյա դեմոկրատները ներկայացնում էին Անտանաս Սմետոնան, Յոկուբաս Շյառնասը, Վլադաս Միրոնասը, Կազիս Բիզաուսկասը և ուրիշներ, Սոցիալ-դեմոկրատական կուսակցության աջ թևը՝ Միկոլաս Բիրժիշկան, Ստյապոնաս Կայրիսը, ձախ թևը՝ Պրանաս Էյդուկյավիչուսը։
2007 թվականի սեպտեմբերի 17-ին Վիլնյուսի Բասանավիչյաուս փողոցում (Jono Basanavičiaus g. 13) նախկին թատրոնի շենքում նախագահ Վալդաս Ադամկուսի մասնակցությամբ բացվեց հուշատախտակը՝ լիտվերենով տեքստով ։
Արտաքին հղումներ
Կատեգորիա:Կոնֆերենցիաներ
Շրոտ
Շրոտ (Schrot, հիմնական նշանակությունը՝ մանր կտորներ), ձիթարդյունաբերության երկրորդական արտադրանք, ստացվում է ձիթատու բույսերի սերմերից ձեթը լուծահանելով։ Արժեքավոր սպիտակուցային կեր է։ Ըստ հումքի տեսակի տարբերում են արևածաղկի, բամբակենու, գետնանուշի, եգիպտացորենի, կանեփի, հլածուկի, սոյայի, տզկանեփի, վուշիենի շրոտներ։ Ընդհանուր սննդարարությամբ համազոր են հատիկային կերերին, իսկ պրոտեինի պարունակությամբ (մինչև 35—45%) գերազանցում են դրանց։ Շրոտները պարունակում են նաև E և В խմբի վիտամիններ, հարուստ են կալիումով և ֆոսֆորով, աղքատ՝ կալցիումով ու նատրիումով։ 100 կգ արևածաղկի շրոտը պարունակում է 100 կերային միավոր և 37,6 կգ մարսելի պրոտեին։ Շրոտները օգտագործելիս պետք է հաշվի առնել դրանցում թունավոր (արևածաղկի շրոտում՝ հոսիպոլը, խաչածաղկավորների շրոտում՝ եթերամանանեխային յուղերը, տզկանեփի շրոտում՝ ռիցինը) և վնասակար նյութերի առկայությունը։ Նպատակահարմար է օգտագործել համակցված կերերի հետ։ Շրոտները պետք է պահել չոր, մաքուր և ախտահանված շենքերում։
Կատեգորիա:Բուսական հումք
Քաջ թագավորը
Քաջ թագավորը (Храбрый король), ռուսական կարճամետրաժ նկարված մուլտֆիլմ, որը նկարահանվել 1996 թվականին։
Մուլտֆիլմում հնչում է Ֆելիքս Մեդելսոնու ստեղծագործության երաժշտությունը։
«Ուրախ կարուսել» № 30 մուլտիպլիկացիոն ալմանախի երկու սյուժեներից առաջինն է ։
Սյուժե
Լինում է, չի լինում, մի վախկոտ և անինքնավստահ թագավոր է լինում։ Նա սիրում էր ընդունել օտարերկրյա հյուրեր, բայց նրանց գալու ժամանակ միշտ կորչում և թաքնվում էր։ Այդ պատճառով նրան ոչ ոք չէր հարգում։ Նա հաճախ թաքնվում էր խորդանոցում և երազում էր քաջ լինել, ինչը, սակայն, նրա մոտ ոչ մի կերպ չէր ստացվում։ Միայն ձկնորսության ժամանակ էր արքան իրեն լավ և հանգիստ զգում, քանի դեռ մի հրաշալի օր գետից դուրս չի գալիս հեքիաթային հրեշը։ Այն բռնում է թագավորին, որպեսզի ուտի, բայց մտափոխվում է և որոշում է թողնել նախաճաշին, և քնում է։ Թագավորը պատկերացնում է, թե ինչպես է հրեշը դրանից հետո ուտում թագավորության բոլոր մարդկանց և անգամ` թագուհուն։ Այդ ժամանակ թագավորը որոշում է պայքարել նրանց դեմ, բռնում է թուրը և քշում է հրեշին դեպի գետը։ Եվ դրանից հետո թագավորը քաջ է դառնում։
Արտաքին հղումներ
Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:1996 մուլտֆիլմեր
Գրաճանաչության մեթոդ
Գրաճանաչության մեթոդ, կարդալ և գրել սովորեցնելու միջոց, որի հիմքում դրված է լեզվի հնչույթների ու տառերի փոխհարաբերությունը և ուսուցվող լեզվական միավորը։ Հնարավորություն Է տալիս բանավոր խոսքը ճշտությամբ գրանցել տվյալ լեզվի հնչույթները մարմնավորող գրաֆիկական սիմվոլների կամ այբուբենի միջոցով, այսինքն՝ գրևլ սովորեցնել և այդ պայմանական նշանները վերստին իրենց համապատասխան հնչույթներին վերածելու միջոցով վերականգնել բանավոր խոսքը։ Գրաճանաչության մեթոդները բաժանվում են չորս խմբի՝ տառային, հնչյունային, վանկային և բառային, որոնցից յուրաքանչյուրը կարող է լինել վերլուծական, համադրական և վերլուծական-համադրական։ Հայ դպրոցում գրաճանաչության ամենահին մեթոդը հնչյունայինն էր, որը կոչվել է նաև պատմակաև։ Հիմնադիրն ու առաջին գործադրողը եղել է Մեսրոպ Մաշտոցը։ Միջին դարերում Հռոմից ու Հունաստանից Հայաստան է թափանցել տառանուննևրի մեթոդը, որը երկար ժամանակ տիրապետող է եղել։ 19-րդ դարի 30-40-ական թվականներին, շնորհիվ Խաչատուր Աբովյանի ջանքերի, հնչյունային մեթոդը նորից մուտք է գործել հայ դպրոցները, որի հետագա մշակմանն ու կատարելագործմանը մեծապես նպաստել են ականավոր մանկավարժներ Ս․ Մանդինյանը, Ն․ Տեր-Ղևոնդյանը, Ղազարոս Աղայանը և Թ․ Խզմալյանը։ 1870-1880-ական թվականներից մինչն 20-րդ դարի 30-ական թվականները հայ դպրոցում գործածության մեջ են եղել օրինակելի կամ նորմալ բառերի, ինչպես նաև կարդալու հիմքում ձայնավոր տառը դնելու և նրա շուրջ բաղաձայնները խմբավորելու մեթոդները։ Վերլուծական-համադրական հնչյունային մեթոդի տարբերակներից է նաև մաքուր-բնական հնչյունների մեթոդը։ Խորհրդային դպրոցի առաջին շրջանում լայն տարածում է գտել ամբողջական բառապատկերների մեթոդը, որը հիմնականում նախատեսվել էր անգլերենի ուսուցման համար։ Հայ դպրոցում մեծ տարածում չգտնելով՝ տեղը զիջել է վերլուծական-համադրական հնչյունային մեթոդին, որը հարյուր տարուց ավելի, ընդմիջումներով, գործադրվում Է։ 1970 թվականին նոր այբբենարանի հրապարակմամբ գործածության մեջ է դրվել վերլուծական-համադրական հնչույթավանկային մեթոդը, որի հիմքում դրվում է երեխաների հնչույթային լսողության զարգացումը, խոսքի հնչույթային կառուցվածքի ըմբռնումը, հնչույթների տարբերակման ու իմաստազատիչ նշանակության գիտակցումը, վանկի մեխանիզմի յուրացումը։
Էդգար Շահին
Էդգար Պետրոսի Շահին (Edgar Chahine, ), հայ նկարիչ, ֆրանսիական Պատվո լեգեոնի ասպետ և շքանշանակիր, Հայաստանի նկարիչների միության պատվավոր անդամ 1928 թ, Վենետիկի պատվավոր քաղաքացի։ Շահինը փորագրանկարչության խոշորագույն վարպետ է, նրա ստեղծագործությունը հայ մշակույթի և 20-րդ դարի սկզբի եվրոպական կերպարվեստի նշանակալի երևույթներից է։
Կենսագրություն
Ծնվել է Վիեննայում 1874 թվականին։ Սովորել է Վենետիկի Մուրադ-Ռափայելյան վարժարանում։ 1896 թվականին մեկնել է Փարիզ։ Հաճախել է Ժյուլիանի ակադեմիան Ժ. Պ. Լորանսի ու Բ. Կոստանի մոտ ։
Դայակը: Անիծվածների թագուհին
«Դայակը։ Անիծվածների թագուհին» (The Babysitter: Killer Queen, բառացի՝ Դայակը։ Մարդասպանների թագուհին), ռեժիսոր Մակջիի ամերիկյան կատակերգական սարսափ ֆիլմ, որի սցենարի հեղինակը Դեն Լագանն է, 2017 թվականին թողարկված «Դայակը» ֆիլմի շարունակությունն է։ Գլխավոր դերակատարներն են Ջուդա Լյուիսը, Ջենա Օրթեգան և Էմիլի Ալին Լինդը։ Պրեմիերան կայացել է 2020 թվականի սեպտեմբերի 10-ին։
Էդգար Շահին
Ստեղծագործական գործունեություն
Շահինն իր գործերում կիրառել է փորագրության գրեթե բոլոր եղանակները (օֆորտ, փափուկ լաք, աքվատինտա), սակայն նախընտրել է չոր ասեղի տեխնիկան, որը հասցրել է կատարելության։ Նա Վենետիկի մեծ նկարիչներից էր և պատվավոր քաղաքացի։ 1930 թվականին ուղևորվել է Բրետանի և Լա Մանշի ափեր, ստեղծել բացառիկ գեղեցկության բնանկարների շարք («Կրաուզիկ», «Ձկնորսական նավակներ», «Փոքրիկ լողափ» և այլն)։ Շահինի՝ հայ իրականությանը նվիրված տասնյակ գործերից ուշագրավ են «Ալևոր հայը», Պողոս Նուբարի, Տիկին Զարմիկյանի, օրիորդ Երամի և ուրիշների դիմանկարները։ Գրիգոր Զոհրապի առաջարկությամբ ստեղծել է մի օֆորտ, որտեղ պատկերել է սպանդից փրկված հայ որբերի. երկրորդ պլանում Անիի Հովվի եկեղեցին է։
Դայակը: Անիծվածների թագուհին
Սյուժե
Երկու տարի անց՝ այն բանից հետո, երբ Քոուլը հաղթում է սատանայական պաշտամունքին, որը ղեկավարում էր իր դայակ Բին, տղան փորձում է մոռանալ իր անցյալը։ Բայց երբ հին թշնամիները հանկարծ վերադառնան, Քոուլը ստիպված կլինի կրկին առաջ անցնել չարի ուժերից։
Էդգար Շահին
Ստեղծագործական գործունեություն
Շահինն ստեղծագործել է նաև գրքի նկարազարդման բնագավառում. ձևավորել է Անատոլ Ֆրանսի «Կատակերգական պատմություն», Գուստավ Ֆլոբերի «Նոյեմբեր», Գաբրիել Մուրեի «Փարիզի տոնավաճառի մարդիկ» (140 օֆորտ), Մորիս Բարեսի «Վենետիկի մահը», Վերգիլիոսի «Մշակականք» (Տիգրան Պոլատի ու 15 այլ նկարիչների հետ) և այլ գրքեր։ Շահինը բազմաթիվ ընկերությունների (Հռոմի իտալական գեղարվեստի ազգային, Լոնդոնի գեղարվեստի թագավորական և այլն) և միությունների (Փորագրողների և այլն) անդամ էր։ 1928 թվականին հեռակա ընտրվել է Հայաստանի կերպարվեստագետների միության պատվավոր անդամ։ 1936 թվականին՝ Երևանում, Թիֆլիսում, 1940 թվականին՝ Լենինգրադի Էրմիտաժ թանգարանում բացվել են նրա փորագրությունների ցուցահանդեսները. շուրջ 160 գործ նվիրել է Հայաստանին։ 1974, 1994 և 2004 թթ. Երևանում կազմակերպել են Շահինի ծննդյան 100, 120 և 130-ամյակներին նվիրված ցուցահանդեսներ։
Դայակը: Անիծվածների թագուհին
Ստեղծում
2019 թվականի սեպտեմբերին հայտարարվել է այն մասին, որ Ջուդա Լյուիսը, Հանա Մեյ Լին, Ռոբբի Ամելլը, Բելա Թորնը, Էմիլի Էլին Լինդը, Էնդրյու Բեչելորը, Լեսլի Բիբը և Քեն Մարինոն շարունակությունում վերադարձել են ֆիլմի առաջին մասի իրենց դերերին։ Շարունակությունը Մակջին նկարահանել է Դեն Լագանի սցենարով, այն ֆինանսավորել և պրոդյուսերավորել են Wonderland Sound and Vision и Boies/Schiller Film Group ընկերությունները ։ 2019 թվականի հոկտեմբերին Ջեննա Օրտեգան միացել է ֆիլմի դերասանական կազմին ։
Նկարահանման շրջանն սկսվել է 2019 թվականի հոկտեմբերի 14-ին ։
Ծանոթագրություններ
Կատեգորիա:2020 ֆիլմեր Կատեգորիա:Անգլերեն ֆիլմեր Կատեգորիա:Ամերիկյան սարսափ ֆիլմեր Կատեգորիա:Ամերիկյան կինոկատակերգություններ Կատեգորիա:Ամերիկյան պատանեկան կինոկատակերգություններ Կատեգորիա:Ֆիլմեր դեռահասների համար Կատեգորիա:Լոս Անջելեսում նկարահանված ֆիլմեր Կատեգորիա:Ամերիկյան սիքվել ֆիլմեր Կատեգորիա:Ամերիկյան սարսափ կատակերգություն ֆիլմեր Կատեգորիա:Netflix-ի արտադրության ֆիլմեր
Էդգար Շահին
Ստեղծագործական գործունեություն
1995 թվականին Ֆրանսիայի Ժիզյո քաղաքից (Նորմանդիա) ոչ հեռու, Սեն Միշելում, բացվել է Շահինի թանգարանը։
Պարգևներ
Շահինն արժանացել է Ոսկե մեդալի (1900 թ., Փարիզ) և Ոսկե մեծ մրցանակի (1903 թ., Վենետիկ), Ֆրանսիայի Պատվո լեգեոնի ասպետի աստիճանի և շքանշանի։
Մեջբերումներ Էդգար Շահինի մասին
«Շահինը ոչ միայն նրբաճաշակ արվեստագետ է, այլև նրբազգաց հոգեբան, պատմագետ»։
Պ. Օքքինի
Իտալացի արվեստաբան
«Այն հարստությունը, որ պարգևում է մեզ Շահինը, պարտավորեցնում է ավելի գնահատել նրա տաղանդի հզորությունն ու հմայքը»։
Մաքս Ռոժե
Ֆրանսիացի արվեստաբան
«Էդգար Շահին. ահա մեր կերպարվեստի նորահայտ փառքերից։ Դիտեցեք նրա օֆորտները. մի օր «Պառավն» եք նախընտրելու, հաջորդ օրը՝ «Շատո Ռուժը», և այսպես շարունակ։ Այս ամենի համար միայն մեկ բառ կա՝ «ապշեցուցիչ»»։
Շառլ Շենյոլ
Ծանոթագրություններ
Կատեգորիա:Մուրադ-Ռափայելյան վարժարանի սաներ Կատեգորիա:Ժյուլիանի ակադեմիայի շրջանավարտներ Կատեգորիա:Ֆրանսահայ նկարիչներ Կատեգորիա:Ավստրիահայ նկարիչներ Կատեգորիա:Փարիզի գեղարվեստի ազգային բարձրագույն դպրոցի շրջանավարտներ Կատեգորիա:Պատվո լեգեոնի շքանշանի ասպետներ
ՆԱՏՕ-ի գագաթնաժողովը Վիլնյուսում (2023)
ՆԱՏՕ-ի գագաթնաժողովը Վիլնյուսում, որն անցկացվել է 2023 թվականի հուլիսի 11-12-ը Լիտվայի մայրաքաղաք Վիլնյուսում ։ Գագաթնաժողովը պաշտոնապես առաջարկվել է 2022 թվականի Մադրիդի գագաթնաժողովի ժամանակ, իսկ ամսաթվերը որոշվել էին 2022 թվականի նոյեմբերի 9-ի դրությամբ ։
Օրակարգ
Ուկրաինայի նախագահ Վլադիմիր Զելենսկին 2023 թվականի հունվարին Լիտվայի խորհրդարանին ուղղված իր ուղերձում գագաթնաժողովը ճակատագրական է անվանել ։ Ուկրաինան ցանկություն է հայտնել պաշտոնական հրավեր ստանալ ՆԱՏՕ-ում։ ԱՄՆ նախագահ Ջո Բայդենը հայտարարել է, որ չի կարծում, որ Ուկրաինան այժմ պատրաստ է անդամակցել ՆԱՏՕ-ին, և ընդգծել է, որ վաղաժամ է քվեարկել դաշինքին երկրի անդամակցության օգտին ։ Գագաթնաժողովի ժամանակ 24 անդամ երկրներ պաշտոնապես հայտարարել են ՆԱՏՕ-ին Ուկրաինայի անդամակցությանն աջակցելու մասին ։ Գագաթնաժողովից առաջ՝ 2023 թվականի հուլիսի 4-ին, Լիտվայի նախկին նախագահ Դալյա Գրիբաուսկայտեն քննադատել է Արևմտյան առաջնորդներին, որոնք չեն կարողացել կանխել ռուսական ագրեսիան և հայտարարել են, որ Ուկրաինային ՆԱՏՕ հրավիրելը սխալ կլինի ։
2023 թվականի սկզբին ՆԱՏՕ-ին Ֆինլանդիայի անդամակցությունից հետո ՆԱՏՕ-ի անդամ շատ երկրներ հույս ունեին, որ Թուրքիան և Հունգարիան կավարտեն վավերացման գործընթացը և կհամաձայնեցնեն Շվեդիայի անդամակցությանը ։
Ավստրալիան, Ճապոնիան, Նոր Զելանդիան և Հարավային Կորեան մասնակցել են գագաթնաժողովին, որպեսզի ամրապնդեն իրենց կապերը ՆԱՏՕ-ի հետ՝ Չինաստանի և Ռուսաստանի հետ լարվածության աճի պատճառով ։
Գագաթնաժողովի արդյունքներ
ԱՄՆ նախագահ Ջո Բայդենը և մի շարք այլ առաջնորդներ Վիլնյուս են ժամանել երկուշաբթի՝ գագաթնաժողովի նախօրեին ։ Երեկոյան գլխավոր քարտուղար Յենս Ստոլտենբերգը հանդիպում է անցկացրել Թուրքիայի նախագահ Ռեջեփ Էրդողանի և Շվեդիայի վարչապետ Ուլֆ Քրիստերսոնի միջև։ Ժամեր տևած բանակցություններից հետո Ստոլտենբերգը հայտարարել է, որ Էրդողանը համաձայնել է ապաշրջափակել Շվեդիայի անդամակցությունը ՆԱՏՕ-ին և ապահովել հնարավորինս շուտ վավերացումը ։ Հայտարարությունից անմիջապես հետո Հունգարիայի վարչապետ Վիկտոր Օրբանը հայտարարել է, որ Հունգարիան այլևս չի արգելափակի Շվեդիայի միացումը, ինչպես նաև կպահպանի իր անդամակցությունը պաշտպանական բլոկին ։
Հուլիսի 11-ին գագաթնաժողովի շրջանակներում ՆԱՏՕ-ի գլխավոր քարտուղար Յենս Ստոլտենբերգը հայտարարել է, որ Ուկրաինան Վիլնյուսում կայանալիք գագաթնաժողովում ՆԱՏՕ-ին անդամակցելու հրավեր չի ստանա։ Ուկրաինան ՆԱՏՕ-ին հրավեր կստանա, երբ «բոլոր դաշնակիցները համաձայնեն և պայմանները կատարվեն»։ Միևնույն ժամանակ, նա հայտարարել է, որ Կիևը ստիպված չի լինի իրականացնել անդամակցության գործողությունների ծրագիրը՝ առաջին հերթին ռազմական, ինչպես նաև քաղաքական բարեփոխումների ստանդարտ փաթեթը, որը պարտադիր է բոլոր անդամ պետությունների համար։ Դա նշանակում է, որ, հրավիրելով Ուկրաինային անդամակցել, դաշինքի անդամ պետություններն անմիջապես կանցնեն Ազգային խորհրդարաններում նրա անդամակցության մասին համաձայնագրի վավերացմանը ։
Վիլնյուսում ՆԱՏՕ-ի գագաթնաժողովի շրջանակներում Մեծ յոթնյակի երկրները և Ուկրաինան համատեղ հռչակագիր են ստորագրել Ուկրաինային աջակցելու և նրա համար անվտանգության նախնական երաշխիքների մշակման մասին՝ դաշինքին անդամակցելուց առաջ երկկողմ պարտավորությունների և պայմանավորվածությունների շրջանակներում ։
Հաստատվել է ՆԱՏՕ-ի հավաքական պաշտպանության մանրամասն ծրագիրը, որը երաշխավորում է, որ դաշինքը կկարողանա պաշտպանել իր տարածքի յուրաքանչյուր թիզն ու իր բոլոր ներկա անդամներին։ Դա տեղի է ունեցել Խորհրդային Միության փլուզումից հետո առաջին անգամ՝ Ռուսաստանի նման տերության կողմից լայնամասշտաբ հարձակումից պաշտպանվելու կոնկրետ ծրագրի ընդունում։ Դրանք նախանշում են յուրաքանչյուր մասնակից երկրի համար առաջադրանքները՝ նշելով նրա պատասխանատվության կոնկրետ ոլորտները, թե որ դաշնակիցների հետ պետք է փոխգործակցի և ինչ սպառազինություն օգտագործի։ Դրանք նախատեսված են ինչպես խոշոր ռազմական հակառակորդից, այնպես էլ ահաբեկչական սպառնալիքներից պաշտպանվելու համար։ ՆԱՏՕ-ի նոր պլաններում նաև ընդգծվում է, որ դաշինքի ուժերը պետք է գտնվեն լիակատար պատրաստության վիճակում. բոլոր անդամ երկրների զինված ուժերի մինչև 300 հազար զինծառայողներ սպառնալիքի առաջացման դեպքում պետք է տեղակայվեն անհրաժեշտության դեպքում 30 օրվա ընթացքում, ընդ որում նրանցից ոմանք պատրաստ կլինեն մարտի մեջ մտնել երեք օրվա ընթացքում, իսկ մյուսները՝ 10 օրվա ընթացքում ։
Մասնակիցներ
Գագաթնաժողովի մասնակիցներն էին Հյուսիսատլանտյան դաշինքի անդամ բոլոր 31 երկրների պատվիրակությունները, ինչպես նաև հրավիրված այլ պետությունների և կազմակերպությունների ներկայացուցիչներ։
Անցկացման վայր
ՆԱՏՕ-ի գագաթնաժողովի անցկացման վայր է դարձել Շալտունայում գտնվող Լիտէքսպո ցուցահանդեսային կենտրոնը։
Stay Trippy
«Stay Trippy», ամերիկացի ռեփեր Ջուսի Ջեյի երրորդ ստուդիական ալբոմն է։ Այն թողարկվել է 2013 թվականի օգոստոսի 23-ին Kemosabe Records և Columbia Records լեյբլների կողմից։ Սա Ջուսի Ջեյի առաջին սոլո ալբոմն է իր Three 6 Mafia խմբից հեռանալուց հետո և ամերիկացի ռեփեր Վիզ Խալիֆայի Taylor Gang Records լեյբլին միանալուց հետո, ում հետ Ջուսի Ջեյը այս ալբոմում ունի նաև 3 զուգերգ։
ՆԱՏՕ-ի գագաթնաժողովը Վիլնյուսում (2023)
Ծանոթագրություններ
Կատեգորիա:ՆԱՏՕ-ի գագաթնաժողովներ Կատեգորիա:2023 թվականը միջազգային հարաբերություններում